Zostáva sedem sekúnd
a Adam Vinatieri sa pokúsi o víťazný kop zo 47 yardov.
Príprava na snap. Lopta na zemi. Výkop.
Lopta letí a vyzerá to dobre! Je to dobré!
Patrioti sú víťazmi Super Bowlu.
Asi v tom má prsty osud,
no tím New England Patriots teraz
musíme nazývať šampiónmi futbalového sveta.
Vyzerá to dobre!
Mužstvo New England Patriots bude prvou víťaznou dynastiou 21. storočia.
Tento tím budú ľudia oslavovať a starostlivo sledovať,
pokiaľ sa futbal bude hrať.
Táto hra je ako droga.
Spravili by ste čokoľvek, aby ste sa zbavili strachu z prehry.
Čokoľvek.
Práve sa stalo.
Tím New England podvádzal. Jeho úspech je tak poznačený.
POTLESK PRE USMRKANCA BRADYHO
Škandál s loptami sa nestratí.
Z toho tímu sa vďaka výhram stal nepriateľ.
A znova je na zemi.
Ak nevyhrajú tento Super Bowl, všetci budú hovoriť:
„To sa stáva, keď musíte hrať podľa pravidiel.“
Touchdown!
Dynastia pokračuje.
Na Bradyho nezabúdajte.
Belichickovo umelecké dielo.
Ale s dvoma osobnosťami s takým egom a úspechmi na takej úrovni
bol konflikt nevyhnutný.
Brady a Belichick nie sú na jednej vlne.
Zdá sa mi, že zvádzajú boj o územie.
Nastanú aj nedokonalé situácie.
Makali sme pre Billa, ale hrali sme pre Toma.
Blížili sme sa ku koncu
a ja som sa len snažil to celé udržať pokope.
Som Johnny Foxborough?
Je nešťastný. Mal by odísť.
S dynastiou je koniec.
Nikomu nedovolím, aby ma obral o niečo tak jedinečné.
Je to dokonalé.
Netreba to kaziť.
Ako sa zapísať do histórie?
Výhrou.
A nie dvojnásobnou, ale opätovnou.
Všetko, čo každý deň robíte, je o výhre.
AARON HERNANDEZ OBVINENÝ Z VRAŽDY PRVÉHO STUPŇA
Užívajte si to. Toto už nikdy viac neuvidíte.
DYNASTIA
NEW ENGLAND PATRIOTS
Presuňme sa k pódiu.
Je tam Bob Kraft a James Busch Orthwein.
Vypočujme si ich oznam.
Vďaka, že ste prišli. Vážim si to.
Je mi potešením vám predstaviť muža,
ktorý sa stane novým majiteľom tímu New England Patriots.
Robert Kraft.
MIESTNY CHLAPEC ROBÍ, ČO SĽÚBIL
Niektorí si myslia, že je hlúpe minúť toľko peňazí na obyčajný šport.
Mojím cieľom však je priniesť Novému Anglicku titul šampióna.
Privítajte svoj tím New England Patriots!
Tu si ctíme rodinné hodnoty.
Tento rok to dáme!
Tradície.
Toto je moje rodné mesto a tento šport
skutočne ovplyvňuje pohodu a štruktúru komunity.
- Pán Kraft, ako sa máte? - Dobre. Vy?
- Dobre, vďaka. - Držte sa.
- Dáme to, však? - Na to čakáme.
Keď sme tím kúpili, hovoril som si...
MAJITEĽ TÍMU PATRIOTS
...„Páni, to je ale nátlak.“
Musíte chápať bostonských fanúšikov. Sú do športu blázni.
Nečakali, že sem dnes príde toľko ľudí.
Ale bude to vzrušujúci rok. Všetci sa tešia.
V Novom Anglicku sú tri istoty.
Smrť, dane a športoví fanúšikovia.
Inak vás odtiaľto vylúčia, vykopnú.
Áno, zlatko!
- Toto je krajina Patriotov! - Áno!
Keď ste z Bostonu, uvrieskaný hlas získate,
hneď ako odložíte cumeľ.
No tak! Do toho!
Keď ste fanúšikom Patriotov, vrieskate stále.
Ľudia si neuvedomujú,
že Patrioti po mnohé roky neboli dobrým mužstvom.
Vysoký snap preletel do endzone, nasleduje safety.
Vidno, že fanúšikovia Patriotov už začínajú byť nešťastní.
Starí Patrioti ani nemali byť v lige.
Taký som mal názor.
Je mi nevoľno z toho, keď si spomeniem na to trápenie.
PREČO SME TU???
Bráňte trocha! Nechajte za seba hrať roztlieskavačky!
Boli sme sklamaní, ale nestratili sme nádej,
lebo sme mali Drewa Bledsoea, pravého amerického quarterbacka.
Pekné čísla pre Drewa
v sezóne, ktorá je pre Patriotov všetko, len nie pekná.
- Bledsoe je jednotka! - Drew!
Bol naším záchrancom.
Bol vysoký, atraktívny. Bol dokonalý.
Hej, chalani, to máte hambáče z mekáču?
Áno, ty budúca tvár siene slávy.
- Dáte mi jeden? - To teda nie.
- V žiadnom prípade, dlhoruký Larry. - No tak...
Drew bol dobrý.
Namiesto ruky mal kanón. Loptu poslal presne tam, kde mala byť.
Bledsoe a jeho blesková ruka. Hádže a má tam hráča na touchdown.
Uvedomil som si, že on nás posunie vpred.
ZLATÁ STRELA
Dal som mu zmluvu na sto miliónov dolárov,
aby bol tvárou našej značky.
Ako quarterbacka
ma súdia podľa počtu vyhratých zápasov,
tak spravím všetko, aby sme tento rok vyhrali šampionát.
Všetci v to dúfame, ale ak sa to nestane tento rok,
prosíme Boha, aby sa to stalo hneď potom.
Fanúšikom som sa snažil dať nádej,
ale niekedy sa stanú veci,
ktoré sa nedajú naplánovať.
USA!
Dámy a páni...
nasleduje minúta ticha
pre obete 11. septembra.
Čiapky dole!
Na začiatku sezóny 2001
všetkých ťažil 11. september.
Naozaj som veril, že futbal
zohrá veľkú úlohu pri zotavovaní krajiny.
Ďakujem.
Obyvatelia Nového Anglicka alebo Bostonu potrebovali novú nádej viac ako predtým.
Spoliehal som sa v tom na Drewa.
PATRIOTI PROTI NEW YORK JETS
Vitajte späť. Jets v tejto hre, kde sa veľa neskóruje,
vedú proti Patriotom 10:3.
Celá krajina je dnes emotívna.
STOJÍME PRI SEBE
Národná futbalová liga pokračuje.
New England Patriots sa po piatich výhrach a jedenástich prehrách minulý rok
zúfalo snažia o úspech.
Poďme, dajme to do endzone.
Poďme na to.
Ďalšia sezóna pre Patriotov, v ktorej ich úspech
bude závisieť od pravej ruky Drewa Bledsoea.
Drew!
Ak ste v tíme, je tento tím dôležitejší ako vy sami.
Mojou osobnou zodpovednosťou vždy bolo byť mužom s veľkým „M“.
Aj som ním bol. Bol som quarterbackom.
Bol som tvárou značky, tímu.
Vždy som bol súčasťou toho tímu.
Poďme do huddle.
Skórujme už. Ideme na dva. Pripravte sa.
V tom zápase sme prehrávali s Jets.
Mal som pocit, že prišiel môj čas.
Najlepší výkon som podával, keď sa veci nedarili.
Vo chvíľach, ktoré iní ľudia nazývali vypätými.
Vtedy som sa vedel sústrediť.
To isté povedal Jordan, Tiger,
- a im podobní. - Hej.
Áno, väčšina ľudí ma dáva do kategórie Jordana, Tigera.
Sme rovnakí.
Pohyb!
Bledsoe. Beží.
Ťažko vysvetliť, aké to bolo príšerné.
Rezonovala mnou
negativita 11. septembra.
A potom sa zranil náš prvotriedny quarterback.
Nádej fanúšikov sa postupne strácala.
Bolo to naozaj desivé.
Bol mi ako syn.
Náš tím bol v šoku. On bol tvárou nášho mužstva.
Bol naším vodcom.
Quarterbackom so zmluvou na sto miliónov dolárov.
A bol zranený.
Bledsoea vyviezli na nosidlách.
Keď na pohotovosť priviezli Drewa Bledsoea,
mal som vážne obavy.
Natrhol si jednu z tepien.
Videli sme, že pľúcna dutina sa úplne naplnila krvou.
Keby sme ho neošetrili, pravdepodobne by zomrel.
CHIRURG
Vidieť ho na tom nemocničnom lôžku bolo strašné.
Quarterback, ktorého milujeme, sa možno nikdy nevylieči.
A stalo sa mu to pri práci pre nás.
Cítil som preto veľkú zodpovednosť aj voči jeho rodine.
Veľa si z toho nepamätám, lebo som bola zmätená...
MAURA BLEDSOEOVÁ
...bola som v šoku.
Pamätám si, že som na chvíľu zostala sama.
A začala som plakať, lebo som sa cítila bezmocná.
Čo ak sa niečo stane? Čo ak...
Bolo to ako v zlom sne.
To zranenie bolo o trocha vážnejšie, ako sme si mysleli
- pri pozeraní včerajšieho zápasu. - Áno, Mike.
Tak sa mu zovrela hruď, že členom rodiny povedal,
že to bola najhoršia bolesť, akú kedy cítil.
Po príchode do nemocnice mu z pľúc vytiahli
takmer liter krvi.
Keď som sa prebral, nevedel som, čo sa deje.
Na hrudi som si zbadal hadičku...
Povedal som si: „To nie je dobré.“
Ale tiež som si povedal:
„Tím to snáď prečká,
kým sa vyzdraviem a vrátim sa.“
Keď si myslíte, že to už nemôže byť horšie,
po dvoch prehrách a žalostných výkonoch
prišli aj o hviezdneho quarterbacka.
Bledsoea odviezli po zápase na nosidlách.
Nik nevie, ako veľmi je zranený.
Myslíš, že Drew sa túto sezónu vráti?
Zatiaľ nie. Nevyzerá to dobre.
Patrioti zapoja 24-ročného quarterbacka Toma Bradyho,
pre ktorého to bude prvý štart v NFL.
Všetky oči budú na ňom.
Uvidíme, čo dokáže.
Bol som záložný quarterback.
Prišiel za mnou tréner a povedal:
„Drew je mimo hry. Tom, pôjdeš zaňho.
Nachystaj sa.“
Spravil som všetko, aby som sa pripravil.
K tréningu som pristupoval ako k zápasu.
Nechcel som nič nechať na náhodu.
Lebo tréner Belichick veľa šancí nedával.
HLAVNÝ TRÉNER
V profesionálnom futbale nemá nikto nič garantované.
Musíte sa snažiť, makať na sebe
a podávať také výkony, aby ste si veci zaslúžili.
Každý týždeň sme sa museli osvedčiť
pred ostatnými členmi tímu a hráčmi.
Neboli sme vo svojej koži.
Drew, náš hviezdny quarterback, bol zranený.
Morálka bola nízka.
A potom sa tímu prihovoril Tom.
Povedal: „Verte mi.
Dajme sa dokopy.
Budem tvrdo makať. Vy budete tvrdo makať.
Dáme to. Dokážeme to.“
Na to, aby toto povedal, musel mať naozaj veľa odvahy.
Nezabúdajme, že dôveru si treba získať.
Čo spravil, aby si ju získal?
Hovoril to chlapíkom ako Willie McGinest,
Tedy Bruschi... všetkým tým veteránom.
Tom nás zvolal a ja som si myslel:
„Ten mladý sa ale snaží.“
Ofenzíva do redzone.
Siedmi na siedmich.
Tí, čo hovorili: „Vedeli sme, že Tom nás povedie k víťazstvu,“
trepali dve na tri. No tak!
Tento chalan pre nás dovtedy nič nespravil.
Strašné. Znova! Do huddle a poď znova, Brady.
Od prvého tréningu sme sa pýtali:
„Dokáže viesť huddle? Zvládne ofenzívu?“
Boli chvíle, kedy nevedel, čo robí.
Doriti. Ideme. Obrana.
Počúvajte. Takto sa vyhráva.
Pripravme sa. Ideme.
V tom čase bola oporou tímu defenzíva.
Boli sme základom tímu.
Zoskupil som chalanov z defenzívy
a vravím im: „Budúci týždeň nesmieme pustiť žiadne body!
Hneď ako na začiatku dostaneme loptu,
dáme im všetkým na frak.“
Bolo treba zabrať.
A je na zemi.
- To áno! - Takmer mu odtrhol hlavu!
PATRIOTI PROTI INDIANAPOLIS COLTS
Tak sa to robí!
Zničme ich!
Manning! Interception!
Otis Smith!
Smith má voľné pole.
Smith vbieha do endzone.
Touchdown, New England!
V defenzíve sme boli rovnakí ako predošlý týždeň,
ale vyzerali a cítili sme sa inak.
Niekedy je na spojenie komunity potrebná tragédia.
Tím sa zomkol.
Keďže bola situácia Drewa Bledsoea zlá,
donútilo to defenzívu zomknúť sa a hrať ako jeden hráč.
Ohromila ťa defenzíva Patriotov?
Zdali sa mi veľmi emocionálni.
Hneď od začiatku bolo vidno, že sú iní.
Idú na plný plyn. Teraz už len zapojiť ofenzívu.
Poďme! Do toho, ofenzíva!
Keď sa snažíte vytvoriť quarterbacka, máte ho najprv na vôdzke.
Na to, aby ste mu dali viac priestoru, si vás musí získať.
Tom si nás ešte nezískal. Zatiaľ.
Preto sme sa neodkláňali od stratégie behu.
Pitch. Antowain Smith má priestor na beh.
Smith je na sideline!
A je na desiatich yardoch!
Tom hral tak, ako mal.
Najdôležitejšie bolo, že tím neohrozoval a nedošlo k turnoveru.
Prihrávka na Smitha. Má priestor.
Touchdown, tím New England!
Prvý štart pre Toma Bradyho. Prvá výhra pre Toma Bradyho.
Nakopali sme ich.
Ale nie preto, že by som bol hviezdny quarterback.
Nakopali sme ich, lebo defenzíva hrala skvele
a mali sme priestor na pohyb s loptou.
Nesnažili sa mu veľa naložiť. A on bol tiež opatrný.
Ešte to nebol ten Tom.
Rozumiete.
Ešte nebol ten Tom Brady. Nebol hviezda.
Bol skrátka Tom.
JEDEN ROK DOZADU NFL TESTY 2000
Vtedy by vás svojím telom a bez trička určite neohúril.
Vôbec.
Pohľad naňho by vás neohúril.
Prišiel ako obyčajný nováčik.
Môj prvý dojem z neho bol, že bol pomalý.
Vyzeral zvláštne ako malá pobehujúca žirafa.
Na Tomovi nebolo fyzicky nič špeciálne.
S Tomom sme do NFL prišli spolu.
Boli sme nováčikovia na spodku hierarchie,
a tak sme sa zblížili, lebo sme sa spolu pripravovali
každý jeden deň.
Snažili sme sa získať právo byť v tíme.
TRÉNINGOVÝ KEMP 2000
Dobre, poďme. Zoraďte sa.
Číslo jedenásť, sem.
Počas tréningového kempu Tom nechytil veľa snapov.
Bol naším štvrtým quarterbackom.
Ak mám byť úprimný, v tej chvíli
som si nemyslel, že má veľkú šancu.
Dobre, Tom, ideš. Poďme.
Bol ako natešené šteniatko.
Od prvej chvíle bol veľmi pozitívny a optimistický.
Niekedy to až šlo na nervy.
A tak sme si z neho trošku uťahovali.
Bol to akýsi krst ohňom.
Ako ste si z neho uťahovali?
Nuž, ak si v FBI myslia,
že dôjde k bankovej lúpeži,
majú špeciálnu farbu, ktorú nevidno.
Dajú ju teda na peniaze.
Tú farbu vidno, až keď trocha navlhne.
Stačí, ak sa vám trocha spotia ruky.
Potom je tá farba trvalá.
Nejak sme sa k tej FBI farbe dostali
a dali sme ju Tomovi do ponožiek.
Išiel trénovať a spotili sa mu nohy.
Vrátil sa a celé týždne mal fialové nohy.
Neviem, kto to bol, ale nepoviem to na vás.
Moji spoluhráči mi pomohli dospieť.
Prišiel som tam ako na nervy idúce decko a oni ma vzali medzi seba.
Povedali sme si: „Je to nováčik.
Rok sa k nemu budeme správať hrozne a potom bude jedným z nás.“
Nikdy som ho nebral ako hrozbu.
Tohto chalana som sa nebál.
Toto je môj hotel. Tu bývam posledných pár mesiacov.
Patrioti dávajú nováčikov
na úžasné miesto zvané End Zone Motel.
Slúžilo ako zastávka pre kamionistov.
Toto je výhľad...
...na kamión a kontajner.
Hej, je to veľká zábava.
Nemohol som uveriť, že toto je NFL.
Tešil som sa, ako odtiaľ vypadnem.
Keď som zistil, že som sa dostal do tímu,
premýšľal som, že si musím nájsť nové bývanie.
Vtedy mi na dvere zaklopal Brady.
Vošiel, sadol si na posteľ a povedal:
„Dostal som sa do tímu.“
Hovorím: „To vážne? Skvelé! Aj ja!“
Vraví: „Práve som si kúpil byt od Tya Lawa.
Nechceš tam bývať so mnou?“
Náš žrebec.
Žrebec. Najlepší muž planéty, ako by povedal Mike Tyson.
Majiteľ paláca.
Keď som to Tomovi predal, vedel som, že ešte nič nezarábal.
Chcel som len niečo odovzdať mladším chalanom.
Vedel som, že ešte nemajú peniaze.
Nechal som tam nábytok, matrace, všetko.
Naše luxusné zariadenie.
Bol to bývalý domov Tya Lawa a všetko tam bolo extra.
Bolo to ako v relácii MTV Cribs.
Najlepšia časť je tu.
Suterén bol fakt skvelý, bola tam telka.
Vtedy ešte neboli ploché telky, ale táto tak vyzerala.
Telku s tučným zadkom som zasadil do steny.
Pekne som to spravil.
Dá sa povedať, že som im na stole nechal 150-tisíc dolárov.
Preto mu idem teraz zavolať,
lebo to muselo mať hodnotu aj 150-tisíc.
Tom mi dlhuje 150-tisíc dolárov.
Trepe.
Ty ma ošklbal.
Ale Ty si myslí, že mi dal niečo veľké.
Ty! Preplatil som!
Tya mám strašne rád, ale nie, nedal mi ponuku roka.
Nech s tým niekam ide!
Tomova izba.
Izba lásky.
Srandujem, mami. Nie je to tak.
Tu ho idem zničiť.
Tu som ju zachytil.
Zachytil som ho pri zásahu.
Keďže sme boli
na rôznych univerzitách, hrali sme proti sebe.
Keď sa z nás stali spolubývajúci, stále sme spolu súťažili.
Vtedy som prvýkrát videl
to šialené, súťaživé monštrum, ktoré z neho vylieza.
Jedného dňa kúpil v záložni staré Nintendo.
Neboli sme veľkí hráči,
ale jednu hru sme hrali radi. Tecmo Bowl.
TECMO BOWL 1 HRÁČ, 2 HRÁČI
Tú hlúpu hru sme hrávali celé víkendy.
Ten, kto na konci víkendu vyhral turnaj,
bol vyhlásený za šampióna domu.
Porazený dostal trest.
V lete musel porazený
celý víkend umývať riady.
V zime musel
nahý prebehnúť okolo zátoky.
Vonku je zima.
Ak prehrával,
veľmi rýchlo sa vytočil.
Stal sa z neho iný človek.
Pripraviť! Ideme!
Nechcel prehrať.
Touchdown.
Zistil, že ak poriadne dupne o zem,
systém sa reštartuje.
Keď teda vedel, že ide prehrať,
dupol nohou o zem a hra sa začala odznova.
Dialo sa to stále.
V stene sme mali diery z toho,
ako do nej hádzal ovládač.
Bol ako šialený.
Som trošku výbušný.
Nerád som prehrával, a to aj v hre Tecmo Bowl.
Nerád som prehrával v šípkach.
Nerád som prehrával. Bodka. Stále to platí.
Ak niečo hrám, chcem vyhrať.
Keď šlo o futbal,
vzal to na úplne novú úroveň, ktorú som dovtedy nevidel.
Bol záložníkom záložníkovho záložníka.
Ale chcel byť starterom.
Tom mi povedal: „Keď príde moja chvíľa,
budem na ňu pripravený.“
Skvelé zachytenie Brownom.
A prvý down pre New England vnútri 30 yardov.
PATRIOTI PROTI SAN DIEGO CHARGERS
Tím Chargers vedie v štvrtej štvrtine.
Zápas nepríde zachrániť Drew Bledsoe.
Všetko je v pravej ruke Toma Bradyho.
Bootleg! Brady hádže. Je voľný! Touchdown!
Tím New England to dokázal.
V štvrtej štvrtine pokus zozadu.
Na vlastné oči sme videli, ako Tom Brady dospel
pred 60 000 divákmi tu na štadióne Foxboro.
Dnes bol Tom Brady a Patrioti skvelí.
Všetci sme videli to isté. Iný tím s postojom,
ktorý sme tu už veľmi dávno nevideli.
Zajtra budú všetci hovoriť o téme
Brady verzus Bledsoe. Už sa to začína.
Prečo začínaš o quarterbackoch?
Nezačínam...
- Začínaš. Hej. - Áno.
- Si provokatér. - Presne.
- Bledsoe je prvý quarterback. - To robíš.
- V telke alebo inde. - Čo je na tom?
- Len odpovedám. - Takto to je.
Povedz: „Provokoval som, lebo je to
dobré pre telku.“ To je odpoveď.
To je odpoveď, Bob. Nič iné.
Vo svojom srdci vieš,
teda pokiaľ ti nepreskočilo,
že Bledsoe bude číslom jeden hneď, ako bude schopný hrať.
A viete čo? Aj Tom Brady to vie.
- Hej. - Brady to vie.
Nuž, teraz som na prvej pozícii, takže...
Po tom zápase sme vedeli, že je schopný.
Ale aj tak to nebol Drew.
- Čo vy na to? Typické. - Klasika.
Typický Lawyer Milloy.
Ja, Tom a Lawyer Milloy
sme šli na večeru a Tom z ničoho nič povedal:
„Ja sa tejto pozície nevzdám.“
Len povedal: „Tohto sa už nevzdám.“
S Lawyerom sme si vymenili pohľady:
„Jasné, mladý. To je postoj!“
Dobre, to je postoj, mladý. Výborne. Jasné.
S Lawyerom sme sa na seba pozreli a povedali sme:
„Doriti. Keď sa vráti Drew, jeho zadok poletí na lavičku.“
Asi sme si mysleli: „Doriti, mladý, drž hubu.“
„Toto je Drewov tím.“
Toto je NFL, kamoško.
Pôjdeš pekne naspäť na lavičku.
Dobrý večer, som doktor Zarins a som lekár Patriotov.
Dnes dávame Drewovi zelenú, aby sa vrátil do hry.
Vieme, že máte otázky.
Cítite sa pripravený na návrat? Fyzicky? Mentálne? Celkovo?
Neviem sa dočkať návratu. Viete...
Cítim sa byť zdravý.
Začínal som ako nováčik, bol som prvým quarterbackom
a očakávam, že sa na tú pozíciu aj vrátim.
Ďakujeme, páni. Aj vám, Drew.
Keď som šiel z nemocnice, zavolal som Belichickovi
a povedal som, že mi dali zelenú a môžem sa vrátiť.
Povedal: „Dobre, príď sem a uvidíme, ako to pôjde.“
Myslel som, že sa bude trošku viac tešiť,
ale v telefóne tak neznel.
To bol prvý náznak toho, že možno to nevyjde
a ja sa nevrátim priamo do deja.
Drew musí urobiť pár krokov,
aby sa po dlhom zranení mohol vrátiť.
Bol mimo sedem týždňov,
niekoľko krokov už spravil, ale nejaké má ešte pred sebou.
Celý proces priebežne posudzujeme.
Teraz je teda prvým quarterbackom Tom?
Tom bude mať väčšinu rozohrávok s ofenzívou ako doteraz.
Očakávame, že Tom začne túto nedeľu proti Saint Louis.
Keď sa Bill Belichick rozhodol,
ľudia v médiách boli prekvapení.
Veď ide o Drewa Bledsoea, quarterbacka tímu.
Všetci čakali na jeho návrat.
A keď bude pripravený, dostane svoju prácu späť.
To sa očakávalo.
O tomto rozhodnutí sa bude pár týždňov hovoriť.
- Myslíte? - Áno.
Fajn.
Nepísaným pravidlom je,
že keď sa hráč zraní, nepríde o prácu.
Najmä ak ste Drew Bledsoe, prvý quarterback Patriotov.
Všetci si automaticky mysleli, že keď sa vráti, dostane svoju prácu späť.
Drew niekoľko týždňov nehral.
A Tom hral niekoľko predchádzajúcich zápasov.
Tom bol v tom čase
najlepší v riadení našej ofenzívy.
Čo si myslíte o rozhodnutí trénera Belichicka?
Zranilo vás to? Ste frustrovaný? Ako sa cítite?
Ďalšia otázka.
Viete, čo spraviť,
- aby sa to zmenilo? - Nie.
Čakali ste niečo také, Drew?
Poviem to takto, teším sa na šancu súťažiť o svoju prácu.
To je na dnes všetko, páni.
- Vďaka, Drew. Ceníme si to. - Vďaka.
Bolo to ťažké.
Maure som povedal:
„Nechajú hrať Toma.
Neviem, čo mám robiť. Mám odísť do dôchodku?
Kašlať na všetkých.“
Bola som nahnevaná.
Patrioti ho do tímu priviedli ako 21-ročného.
Vybudoval tím, jeho značku.
Jedna zrážka všetko zmenila.
Mala som pocit, že ho zradili.
Keď sa Drew po zdravotnej stránke mohol vrátiť, ale Bill ho nevzal...
Nemal som z toho dobrý pocit.
Mal som pocit, že to k Drewovi nebolo fér.
Ľudia, ktorí k nám boli lojálni, sú nám ako rodina.
Drew bol naozaj pre môjho otca ako piaty syn.
PREZIDENT, THE KRAFT GROUP
Videl som, ako kvôli tej situácii s Drewom trpel.
Môj otec si vedel predstaviť, že to Drewa zožiera
a mal k nemu toľko osobných sympatií,
že to preňho bolo o to ťažšie.
Drew za mnou prišiel
a dlho sme sa rozprávali. Povedal som, že si pohovorím s Billom.
Ako tréneri sme vedeli, že to bude náročný rozhovor.
Drew a Kraftovci mali k sebe veľmi blízko.
Drew mal veľký podiel na záchrane celého tímu.
Bol nádejou nielen pre fanúšikov, značku a Kraftovcov.
VICEPREZIDENT ZAMESTNANCOV HRÁČOV
Investovali doňho nemalé peniaze.
Pre Roberta to teda bolo viac než len o hráčovi.
Vyjadril svoje sklamanie, ale nakoniec povedal:
„Ak ale svojmu rozhodnutiu veríte,
ak to má byť takto, tak to musí byť správne.“
Potom som sa s Drewom stretol vo svojej kancelárii
a povedal som: „Pozri, Drew, mohol by som mu povedať, že chcem, aby ťa postavil.
Ale ak to nechce urobiť, potom to pre nás oboch musí tak byť lepšie.“
Možno to pokazí a dám mu to za vinu.
Vedeli sme, že budeme niesť zodpovednosť.
Billovi som povedal: „Musíme byť opatrní.
Drew dal tejto organizácii
aj fanúšikom veľa, dal nádej toľkým ľuďom.
Ak to nezvládneme, vieme, čo sa stane.“
PRED 10 ROKMI
Obslúž sa.
HLAVNÝ TRÉNER
Nie som kávičkár, neviem, ako sa to robí.
Než bol Bill u Patriotov,
bol hlavným trénerom tímu Cleveland Browns.
Tu vzadu sa nič také nedeje.
Neukázali sme žiadny...
Začínal sa z neho stávať mladý, brilantný tréner
so svetlou budúcnosťou, ale nastali tam trenice,
lebo Bill chcel odstrihnúť nádej celého mesta, Bernieho Kosara.
Vidíme Bernieho Kosara a jeho ofenzívu.
Bernie nebol len quarterback, bol ikonou.
Bol z Ohia, takže bol miestny chalan, pravý Brown.
Bernie Kosar. Je voľný. Touchdown!
BERNIE TO VIE!
Mal veľmi dobrú kariéru,
ale začínala sa uberať iným smerom.
Kosar. Je na zemi. Kríva.
Bernie si zlomil členok.
A keď sa vrátil, bol menej pohyblivý ako v minulosti.
To nebolo pekné.
Bill sa rozhodol, že na to, aby sa tím Browns posunul vpred,
to musí ísť bez Bernieho.
Je to veľmi bolestivé, ale na sto percent súhlasím...
MAJITEĽ TÍMU BROWNS
...s Billom a jeho tímom, že sa treba pohnúť novým smerom.
Môžeme to pripísať úpadku jeho fyzických schopností.
Vtedy som bol členom tímu Clevelandu.
Vedeli sme, že to je správny krok,
ale nemali sme na riešenie problému žiadne skvelé riešenie.
Je čas spochybniť minulotýždňové Belichickovo rozhodnutie
nenasadiť Bernieho Kosara.
Todd Philcox mal na začiatku sezóny štyri turnovery.
BERNIE DOSTAL PADÁKA
Nemali sme prvotriedneho NFL startera
a Bill bol za to kritizovaný.
Je hrozný. Mala som sezónne lístky a nešla som ani na jeden zápas.
Som v šoku. Padáka mal dostal Belichick.
Bola som zdrvená. Neviem, čo si Belichick a Modell myslia.
Vlajky v Clevelande sú na pol žrde.
BERNIE, MÁME ŤA RADI
Ľudia protestovali.
Billovi aj tímu Browns sa vyhrážali.
Bill musel mať v susedstve, kde býval, nasadených policajtov.
Bolo to ťažké preňho a najmä pre jeho rodinu.
Nepotrebujem čítať noviny
ani počúvať rádio či televíziu.
Bojím sa o Billa ako o manžela, nejde len o jeho prácu.
DEBBY BELICHICKOVÁ
Veľmi sa snažíme, aby ten tlak nedoľahol aj na deti.
Ale je to čoraz ťažšie, lebo chodia do školy,
cestujú autobusom a počujú veľa vecí.
Akoby celej komunite vrazil nôž do chrbta
a otáčal ním.
Neexistuje miesto, kde by sa mohol skryť.
Nájdeme ho a budeme ho týrať až do jeho posledného dňa.
Ľudia v Clevelande to vzali osobne.
A o dva roky neskôr, keď Art oznámil,
že tím sa presúva, všetko vybuchlo.
Tri, dva, jeden...
Pre Arta Modella to bol naozaj znepokojivý deň,
keďže jeho aj trénera Billa Belichicka dav verejne popravil.
Fanúšikovia si tak vyventilovali svoj hnev.
Bill musí odísť!
Bola to napätá situácia.
A na jej konci Belichicka vyhodili.
O ŠESŤ ROKOV NESKÔR FOXBORO, MASSACHUSETTS
Drew Bledsoe dostal v nedeľu povolenie
od lekárov znova hrať. Také povolenie mu však nedal hlavný tréner Belichick.
Bledsoeova náhrada, Tom Brady, doviedol Patriotov
ako starter k stavu päť ku dvom. Na svojej pozícii pre New England zostane.
Rozhodnutie o Drewovi
nám pripomenulo celú situáciu okolo Bernieho Kosara.
Bill nemal o sebe žiadne pochybnosti,
ale určite vedel, že kráča po tenkom ľade.
Dobre.
My ako ďalší tréneri sme vedeli, že ak neuspejeme,
naša kariéra u Patriotov sa pravdepodobne skončí.
PATRIOTI PROTI ST. LOUIS RAMS
Patrioti so stavom päť ku štyrom sú v AFC prekvapením.
A ešte prekvapivejšie je, ako to dokázali.
Bez Drewa Bledsoea.
Drew Bledsoe je späť na zozname aktívnych hráčov,
ale prvým quarterbackom je stále Tom Brady.
Drew!
DREW, STÁLE SI JEDNOTKA!
Prečo ma nahrávate?
Lebo ste celkom dobrý quarterback.
Cením si to.
Aj ja si to myslím, len sa musím dostať späť do hry.
Takto sa rozhodnúť a vybrať si to decko, Toma Bradyho...
Myslím, že vtedy sme zistili, akú má Bill Belichick guráž.
Mal neslávnu reputáciu v Clevelande.
Rok predtým mal skóre päť k jedenástim pre New England.
Tento chlapík nebol veľmi úspešný.
Nebol uznávaným trénerom.
Nemohol si dovoliť robiť chyby.
Jediné, čo v národnej futbalovej lige skutočne máte,
je vaše meno a reputácia. A ostatné si treba vymakať.
Veci prichádzajú v rôznych fázach, ale sú rovnaké pre všetkých.
Dnes sa Tom Brady postará o najväčšiu šou v meste.
Interception!
Priamo do rúk middle linebackerovi.
Dopekla!
A to som tam ani nevidel receivera.
Tom Brady sa snaží tlačiť na hru, keď nemusí.
Je to súčasť nadobúdania vedomostí mladého quarterbacka.
Brady našľapuje. Hádže.
A znova interception!
Pri sledovaní toho zápasu som mal pocit, že nás Bill sklamal.
Ľudia kritizovali aj mňa za môj zlý úsudok,
že som nepostavil hráča, ako bol Drew Bledsoe.
Hovorili, že som sa zbláznil, že som spravil chybu.
Záverečné skóre St. Louis 24, New England 17.
A New England Patriots sú znova na začiatku.
S Billom sme boli pod tlakom.
A rozhodnutia, ktoré sme sa chystali urobiť,
mali určiť budúcnosť futbalu v tíme New England
na ďalších 20 rokov.
Preklad titulkov: Lenka Elsaigh Nedvedova